**נהלי בטיחות כללים מסע י"ב 2018**

**נהלים מחייבים:**

1. כל מדריך חייב שברשותו יהיו **רשימות שמיות של כלל המשתתפים** בקבוצתו הכוללים את הפרטים הבאים. שם, ת"ז, כתובת מדויקת, טלפון בבית, טלפון של קרוב משפחה, האם יש רגישות לתרופות כל שהן, שייכות לקופת חולים.
2. **על כל מדריך להגיש בהרשמה את כל אישורי ההורים לצוות הקליטה**
3. כל קבוצה חייבת לוודא בטיחות ציוד הבישול שלה ובכלל זה לוודא **צנרת גז תקינה הכוללת ווסת**.
4. **גנרטורים**: יופעלו במרחק בטיחות של מעל 20 מטר מכל קבוצה אחרת, תוך עמידה על הקרקע, הג'ריקן רחוק יותר משלושה מטרים מהגנרטור הפועל. תקינות הכבל המאריך חייבת להיבחן על ידי איש מקצוע לפני היציאה למסע. **אין לעשות שימוש בציוד שנראה פגום.**
5. כל קבוצה מחויבת להביא עמה **מטף כיבוי** שיעמוד בצמידות לעמדת הבישול במהלך הערבים.
6. כל קבוצה שמביאה איתה רכב ונהגים מחוייבת:
	* 1. **הנהג יהיה מעל גיל 24 ועם ניסיון של שנתים לפחות**.
		2. **הרכב והעגלה יהיו מצויידים ברשיונות** בתוקף.
		3. **כל הנהגים ישתתפו מידי יום בתדריך** שיגדיר את נוהל התנועה במהלך היום ויצוידו באישור מטעם צוות המסע שהם נוהגים כחלק ממסע י"ב..
7. כל קבוצה חייבת לוודא שלמשתתפים יש מספיק **כלים לנשיאת מים** במהלך יום הרכיבה.
8. אין להדליק גזיות, מצתים או כל אש אחרת בתוך האוהלים, יש לחדד נוהל זה בכדי למנוע הצתה של אוהל או שקי שינה.

**מומלץ:**

1. הבאת ציוד חבישה ועזרה ראשונה קבוצתי, לקבוצות גדולות מומלץ לצרף אליהם חובש.
2. הבאת שקי שינה וציוד חם – נוסף על מספר המשתתפים במידה ויחסר או יהיו טמפרטורות נמוכות.
3. הבאת משקפות ומגדירי צמחים.
4. הצטיידות במפות סימון שבילים של האזור להעמקת ההכרות עם האזור.